
OBIERNO DI ARUBA 


Minister EVELYN WEVER-CROES 


PROME MINISTER DI ARUBA \ 


PROME MINISTER SATISFECHO CU 
RESULTADO DI PROYECTO PILOTO NA SCOL 
BASICO COLEGIO SAN HOSE 


Diaranson mainta tempran, Prome Minister Evelyn Wever- 
Croes a haci un bishita na e scol basico situa na Santa Cruz, 
Colegio San Hose. 








Bishita di Prome Minister na dicho scol tawata pa haya un 
miho bista riba e Scol Piloto Multilengual. Colegio San Hose 
ta sumamente satisfecho cu e resultadonan na comparacion 
cu scol tradicional, na unda cu e muchanan ta studiando den 
nan idioma Papiamento cu ta facilita nan mas pa ora nan yega 
na e idioma di Hulandes den klasnan mas avansa. Despues 
di a bishita e diferente klasnan y a haya un presentacion di 
Team di Maneho di Colegio San Hose, hunto cu Directora di 
Skoa Juffrouw Baly, Prome Minister a keda hopi impresiona y 
satisfecho cu e desaroyo di e proyecto piloto aki. 








Na su yegada na e scol, Prome Minister a wordo ricibi door di 
cabesante di Colegio San Hose Juffrouw Dyan Caster-Croes, 
docentenan y tur e muchanan y a ricibi un bunita detaye den e 
forma di flor. Prome Minister a gradici Cabesante, docente y 
tur alumno pa nan recepcion bunita. E afia aki Colegio San 
Hose ta celebrando nan di 80 afia di existencia formando miles 
di mucha cu a contribui grandemente na nos comunidad. 

PARTI 2 


Premier Evelyn Wever-Croes na Parlamentario Endy Croes 


ROBERT CANDELARIA DI AVP MESTER TAWATA 


TA SA CU LOKE EL A HACI NO TA CORECTO 


14diFebruary 2020 ultimo, Parlamentario 
di MEP Endy Croes, a base di nos 
constitucion a haci pregunta na Gobierno 
tocante Parlamentario di AVP Robert 
Candelaria. Preguntanan ta entre otro; 
sr. Candelaria a wordo tuma den servicio 
di gobierno; biahenan di trabou cu sr. 
Candelaria a tuma prome cu e la drenta 
den servicio; nombracion di sr. Candelaria 
como Directeur di Directie Scheepvaart 
Sin cu tawata tin un procedura di solicitud 
habri. 


Den e articulo anterior e prome pregunta 
a wordo contesta y den e articulo aki 
ta bay den e di dos parti di pregunta y 
contestanan. 


Den corto e situacion ta lo siguiente: 
Dia 4 di augustus, 2017 tawata e fecha 
pa candidatonan postula nan mes y e 
lista wordo entrega pa eleccion 2017. 
Sr. Candelaria riba e fecha ey a postula 
su mes como candidato riba e lista di 
AVP cu na e momento ey ainda tawata 
den gobierno. Na e momento aki Sr. 
Cadelaria tawata biba y traha na Corsou. 
Algun dia despues, dia 15 di augustus, 
Sr. Candelaria a wordo tuma den servicio 
di gobierno anterior pa ta consehero di 
e ex Minister di Turismo y Transporte 
Sr. Mike de Meza pa e restante di e 
temporada di gobernacion di Gabinete 
Mike Eman Il. E gastonan di mudamento 
di sr. Candelaria y di su famia a wordo 
paga door di Gobierno di Aruba pa e bin 
traha como consehero di ex Minister De 
Meza, faltando solamente 6 siman prome 
cu e siguiente eleccion. 


Fordiinvestigaciona salicuSr. Candelaria 
tawata biaha regularmente riba gasto di 
pais Aruba en conexion cu reunionnan di 
trabou. Riba esaki Parlamentario Endy 
Croes a haci varios pregunta cu a wordo 
wordo elabora y contesta den e prome 
parti di e articulo aki. 


Pa loke ta trata su nombracion como 
Directeur di Directie Scheepvaart sin cu 
tawatatinun solicitud habri, Parlamentario 
Endy Croes a indica cu sr. Candelaria a 
wordo nombra como Directeur di Directie 
Scheepvaart prome di october 2017. Na 


e momento aki, Sr. Mike Eman a laga 
sa caba cu e no lo bay forma parti di e 
gobierno nobo pues nan mester a busca 
algo nobo pa Sr.Candelaria bay haci 
ya cu ta algun dia prome e la emigra di 
Corsou bin cu su famia completo Aruba 
pa hiba campafia pa AVP. AVP a haya 
un alternativa pa sr. Candelaria den e un 
bon function como directeur. 


Parlamentario Endy Croes kier a sa 
primeramente si pa e funcion di Directeur 
di Directie Scheepvaart tawata tin un 
solicitud habri y si ta asina, si Gobierno 
por mustra ta cua ta e vacatura cu Sr. 
Candelaria a solicita riba dje. Minister 
Presidente a contesta cu pa e funcion 
aki no tawata tin un solicitud habri ni 
un vacatura cu a ser publica pues e 
nombramento aki di Sr Candelaria no 
a bay na e forma regular. E procedura 
corecto lo ta pa tin un vacatura habri y cu 
lo wordo publica. Despues un comicion 
di seleccion lo mester dicidi ken nan ta 
selecta pa e funcion. 


Prome Minister a splica cu ta obvio cu 
e decision di e gobierno anterior pa fix 
sr. Candelaria como Director di Directie 
Scheepvaart tawata loke nan ta yama 
‘afscheidsbeleid’ di gobierno anterior, 
pues un fabor cu e gobierno anterior kier 
a haci pa Sr. Candelaria. E decision di e 
gobierno anterior nunca a wordo ehecuta 
y ora e gobierno actual, Gabinete Wever- 
Croes a sinta, a revoca e decision aki. 


Parlamentario Endy Croes tambe kier a 
sa si prome cu e decision aki a wordo 
tuma, si a pidi conseho na Departamento 
di Recurso Humano. Y si e conseho aki 
tawata positivo of negativo. 

Riba e pregunta aki, Minister President a 
laga sa cu niun momento a pidi conseho 
na e Departamento di Recurso Humano 
pa cu nombracion di Sr. Candelaria y cu 
e procedura aki tampoco ta corecto. 


Parlamentario Endy Croes kier a sa si Sr 
Candelaria a traha den e period cu e la 
ser nombra como Directeur di Directie 
Scheepvaart na october 2017 dus si e la 
aparece na trabou. Aki tambe e contesta 
ta cu e no a aparece niun dia na trabou 








na Directie Scheepvaart. 


Riba e pregunta cu si Sr. Candelaria a 
haha e salario di Directeur di Directie 
Scheepvaart, Minister President a 
contesta cu Sr. Candelaria no a haha 
esaki pasobra e decision nunca a wordo 
ehecuta. Pero sr. Candelaria a keda 
cobra su salario como consehero di 
Minister te dia cu el a bira Parlamentario 
na fin di october. E salario di consehero 
no ta mucho diferente cu esun di Director 
y Minister President a laga sa cu si en 
caso Sr. Candelaria a hafia mas salario 
lo bay cobr'e bek loke el a hafia dimas. 


Finalmente, Parlamentario Endy Croes 
ta puntra si un funcionario halto di Polis 
cu hopi experiencia mester por conoce 
e proceduranan dentro di gobierno. 
Den e caso aki Sr. Candelaria tawata 
Hoofdinspecteur di Polis y lo mester 
tawata sa cu e proceduranan aki ta 
contra ley di gobierno. 


Minister President a contesta cu e no 
ta altanto si Sr. Candelaria tawata sa 
of no di e proceduranan aki pero e ta di 
acuerdo si cu un funcionario di gobierno 
den un rango asina halto mester por sa 
cu e practicanan aki ta contra tur regla y 
no mester a duna su cooperacion pa cu 
esaki. 


'Sinembargo mescos cu hopi decision 
cu a ser tuma door di Gabinete Mike 
Eman Il riba e tereno di personal, mi ta 
di opinion cu esun cu mester wordo teni 
responsabel ta e Minister encarga. Pa 
nos di Gabinete Wever-Croes integridad 
ta un punto hopi importante den nos 
maneho pa evita cu e tipo di abusonan 
aki bolbe sucede den futuro’, Premier 
Evelyn Wever-Croes a duna di conoce. 

Comision Celebracion Dianan Nacional ta informa 
trabaonan ta tumando lugar pa: 


“ARUBA UN BIAHA MAS CELEBRA DIA DI 
HIMNO Y BANDERA DEN GRANDI” 


Luna di maartta luna cultural y luna dinos Celebracion Nacional 
di Dia di Himno y Bandera caminda e afia aki Aruba ta celebra 
34 aña di nos Status Aparte y 44 aña di nos Himno y Bandera. Ya 
pa varios siman caba Comision Celebracion Dianan Nacional 
a inicia cu e preparacionnan pa locual lo bira e Celebracionnan 
relaciona cu nos Dia di Himno y Bandera. Riba e programa di 
Gobierno di Aruba tin e siguiente actividadnan: 


Festivalnan di Un Canto na Aruba su Himno y Bandera cual ta 
programa pa dianan 6 y 7 di maart, Infantil y Hubenil y ambos 
dia ta inicia pa 6 ‘or pm. E festival Adulto ta dia 11, 12 y 14 di 
maart cual lo ta e final. TUr dia e festival di Adulto lo inicia pa 7 
‘or pm. Ambos festival lo tuma luga riba Plaza Libertador G.F. 
Betico Croes. 


Poeta di Patria, competencia di poema dedica na nos pais 
Aruba, ta tuma luga dia 13 di maart pa 7 ‘or pm na Fort Zoutman 
na Oranjestad. 


Manifestacion Cultural Dia di Himno y Bandera lo tuma luga 
día 17 di maart riba Plaza Libertador G.F. Betico Croes; 
iniciando desde 6 ‘or di atardi cu benta di cuminda, boca dushi, 
artesania y sigui pa un manifestacion cultural cu presentacion 
di nos artistanan local. 


Ceremonia Protocolar di Himno y Bandera lo tuma luga e 
mainta di 18 di maart dilanti Plaza Libertador G.F. Croes cu e 
acto protocolar, aubade y desfile di gruponan uniforma sigui 
despues pa otro organisacionnan. 


Tur grupo uniforma y otro organisacion oficial ta ser pidi 
pa busca formulario di inscripcion na Bestuurskantoor y/o 
Departamento di Cultura, por yena esaki y email na defile. 
ccdn@gmail.com. 


Manera ta un custumber tur organisacionnan cu tin actividad 
rond di nos isla relaciona cu Dia di Himno y Bandera por acerca 





nos comision pa un contribucion na e-mail info@cultura.aw y 
tambe pa e actividad keda menciona den e calendario oficial 
di actividad di Dia di Himno y Bandera 2020. 


Ministerio di Cultura conhuntamente cu Departamento di 
Cultura y Comision Celebracion Dianan Nacional ta invita 
henter nos comunidad pa ban uni manera un gran famia y 
celebra e Dia di Himno y Bandera den grandi, demostrando e 
amor cu cada un di nos tin pa nos dushi pais Aruba. 

na tur persona y instancia cu a 
haci Carnaval 66 un exito! 


Xiomara Maduro 


Minister di Finansa, Asuntonan Economico y Cultura 

E IMPORTANCIA PA MUCHA HUNGA 
Drs. Marisol Krosendijk, psicologo NIP/DAS 


Un tema riba e area mental/emocional cu ta un tiki logico pa 
hopi mayor pero cu nos tempo druk toch no ta wordo duna e 
importancia cu e mester haya mientras cu e ta asina importante 
pa e desaroyo di un mucha. Door di hunga e habilidadnan 
motorico manera por ehempel, coordinacion, sentidonan, 
idioma, cognitivo y contactonan social ta wordo stimula. E 
importancia di hunga ta simplemente grandi y satisfactorio 
finalmente pa un mucha. 


Pero kico ta hunga? 

Cu hunga un mucha no kier logra nada. E mucha ta hunga 
pasobra e ta haya esaki leuk. Bo ta papia di hunga ora un 
mucha ta haci esaki boluntariamente. Bo por stimula un mucha 
pa hunga of dun’e ideanan pa hunga pero e wega riba su mes 
mester sali for di e paden di e mucha. 


E funcon di hunga 

Aparte di locual ya caba ta menciona aki riba, hunga ta 
importante tambe paso por medio di wega, muchanan ta 
rebiba experiencianan. Asina e por procesa locual a pasa; ‘ora 
mi haci esaki, esey ta pasa’. Hunga weganan di simulacion 
“rollenspel' ta un ehempel di esaki. Nan ta hunga e rol di un 
adulto, mientras nan sa cu nan no ta adulto. Muchanan ta hunga 








wega tambe como forma di imita. Nan ta full manera un otro 
persona. Door di hunga muchanan ta train cu comportacion 
nan cu ta pertenece na nan cultura. Den wega muchanan por 
saca tur nan necesidadnan, habilidad nan motorico, cognitivo 
y imaginacion. Lesa hunto tambe ta importante pasobra esaki 
ta facilita hunga y desaroyo di idioma. 

Tambe un di e funcion importante di hunga ta sifia anda cu 
miedo. Muchanan por hunga situacionnan den un ambiente 
sigur y siña experimenta cu esaki. E ora e no ta di berdad. 
Mescos por ehempel ora bo ta train pa un poppenkast. Esaki 
no ta di berdad y e ta yuda nan deal cu e situacion real unda e 
miedo ta presenta su mes. 


Siña hunga 

Door di siña hunga muchanan ta bira activo, creativo, inventivo, 
nan por soluciona problema, nan ta bira sensitivo pa e aporte 
di otronan y consciente di locual nan por. Nan ta siña pensa di 
trempan tambe. 


Conclusion 

Laga muchanan hunga hopi di nan mes. Como maestra of 
mayor brinda nan e material, ideanan y espacio pa asina nan 
por yega na hunga. 


ento di Asunto Social 








Diaranson 26 February 2020 «INLINE 


FS INSCRIBI AWO! 


Bo oportunidad pa haci un cambio positivo den bida 
FORMACION SOCIAL 


TRAYECTO LO CUMINSA 4 
25 februari 2020 i GOBIERNO DI 












UNDA MI POR INSCRIBI? 


Oficina di Formacion Social 


Marinierskazerne Savaneta FORMACION SOCIAL TA ALGO PA BO? 
Bureau Sociale Vorming 3 3 
Tel: 522-5352 Bo ta un hoben masculino entre 18 y 24 aha? 


Sra. Jessica Ras Bo noa termina un scol secundario? 
infoformacionsocialegmailcom ATANAN Me A ere XU Ere Bo Refs [T Ea 
KI DIA MI POR INSCRIBI? A AEA To elle EYA 
AWO CABA Bo a termina un scol secundario y ta sin trabou? 


ri Bishita nos na: Formacion Social - SVT 

MINISTER BIKKER HOPI CONTENTO CU 
HULANDA TA BAY YUDA PA EHECUTA 
PLANNAN PA REENFORSA ARUBA SU 

COSTANAN 


Den cuadro di reenforsa Aruba su costanan Minister Bikker a 
haya e grato noticia via un carta for di Hulanda cue fondonan y e 
bestedingsplan nan presenta a keda aproba. Den najaarsnota, 
presupuesto di Hulanda afia pasa, a aloca cierto fondo di un 
suma substancial pa yuda paisnan manera Corsou y Aruba 
pa reenforsa e costanan. Minister Bikker ta splica cu esaki 
kiermen cu un Dienst manera Guarda nos Costa cu tin plan 
pa amplia su centro banda di Airport y na Huis van Bewaring 
na Dakota, ta bay tin fondo disponibel pa esaki. Tambe pa 
busca material y ekipo manera vehiculo, diferente material di 
trabou pero tambe software pa esey nan tambe ta bay tin placa 
disponibel. Ministerio di Husticia lo bay ta lider den diferente 
proyecto piloto cu ta bay cuminsa cune. 


Los di esey Cuerpo Policial cu tambe tin cierto plan a haya 
aprobacion den cuadro di reforsa Aruba su fronteranan. Pa 
Minister Bikker esaki ta un bon noticia, pasobra Aruba ta 
experenciando sin precedente e situacion na pais Venezuela 
cu ta circunstancianan cu ta refleha aki nan y mester atende 
cu e retonan aki. Den situacionnan asina hopi biaha fondonan 

ta limita. Minister Bikker ta gradici cu Reino Hulandes a tuma 
nota di e situacion y a dicidi di duna Aruba un ayudo riba e 
tereno aki. Cu e fondonan di Hulanda ta bay cuminsa mesora 
pa ehecuta e plannan cu a acorda. E carta ta menciona cu ta 
haya e fondo y ta den cuestion di dia of siman e fondonan ta 
disponibel pa ehecuta e plannan cu a aproba. 

Comienso di siman Minister di Husticia, mr. Andin Bikker, a ricibi 
un carta for di Hulanda cu e grato noticia cu Hulanda ta bay 
haci transferencia di fondonan aloca pa entre otro reenforsa e 
vigilancia di costanan di Aruba. Den presupuesto di Hulanda 
afia pasa a aloca fondonan substancial pa yuda paisnan 
manera Aruba y Corsou pa reenforsa e vigilancia na costa y 
atende cu otro retonan cu ta existi door di e situacion regional 
sin precedente. Ministerio di Husticia lo bay ta lider den diferente 
proyecto piloto cu ta bay cuminsa den e cuadro ey y lo bay inicia 
mesora cu e plannan acorda. 


Minister di Husticia diamars siman pasa tabata den conferencia 
di prensa unda e mandatario a desmenti noticianan falso cu 
tabata circulando riba social media den cual den esencia tabata 
bisa cu lo a pone beslag na Aeropuerto Reina Beatrix riba un 
cargacion di oro di 932 kilo procedente for di Venezuela. Minister 
Bikker a desmenti e noticianan aki: no tin beslag riba un supuesto 
cargacion di oro di 932 kilo procedente for di Venezuela y pues no 
tin detencion of proceso di extradicion andando. Minister Bikker 
a recorda ademas cu nos ta biba den un pais democratico cu 
institutonan independiente y ningun momento a prohibi ningun 
autoridad di papia riba e tema. Ministerio Publico tambe a emiti 
un declaracion riba e tema desmintiendo e noticianan falso en 
cuestion. 


Minister Bikker a indica cu, a base di protocol firma cu Sindicato 
di Polis (SPA) y apelacion di otro Sindicatonan, tin intencion pa a 
corto plaso cuminsa cu un proyecto piloto di 'Advies Commissie 
Mediation en Ambtelijke Heroverweging'. E comishon lo bay 
promove mediacion y/of duna conseho pa re-evaluacion 
("ambtelijke heroverweging”), pa asina pa medio di e proyecto 
piloto explora e posiblidad di resolucion alternativo (“alternative 
dispute resolution”) pa tur empleado publico cu kier haci un 
apelacion riba e comision. 


Un otro tema durante e conferencia di prensa di Minister Bikker 
tabata e grato noticia cu Aruba a haya varios instrumento for 
di Hulanda pa Leerorkest Aruba. Tabata na April di 2018 cu 
Minister Bikker a propone un “Letter of Intent” cual a wordo firma 
hunto cu Minister di Husticia di Hulanda, Prof. dr. Ferdinand 
Grapperhaus y colega Minister di Enseñansa, sr. Rudy Lampe, 
pa insitui un Leerorkest pa Aruba. E instituto di Leerorkest ta duna 
studiantenan e oportunidad pa durante of despues di scol haya 
educacion gratuito di musica, pa cual meta e instrumentonan a 
yega como donacion for di Hulanda. 


Diaranson Minister Bikker a gradici y felicita un grupo grandi di 
personal di KIA cu a cumpli 30 aña trahando na e Instituto. E 
hubilarionan a cuminsa traha den e temporada cu KIA a keda 
inaugura. Manera conoci awor Minister Bikker ta bezig cu un 
proceso pa yega na un Instituto Coreccional nobo. 


Diahuebs Minister Bikker tabata na Corsou pa asisti y hiba 
discurso na apertura di e ‘Caribbean Centre for Legislation’ y 
instalacion di un ‘Bijzonder Hoogleraar Wetgevingsleer’, Prof. 
dr. Sjoerd Zijlstra. Durante e apertura Minister Bikker a haya 
amplio reconocimento pa su esfuersonan desde 2014, for di 
su tempo como Parlamentario, pa por yega na introduci un 
Academia di Ley. Minister Bikker a gradici pa e reconocimento y 




















a aplaudi e introduccion di e Caribbean Centre for Legislation y e 
instalacion di Prof. dr. Sjoerd Zijlstra como Bijzonder Hoogleraar 
Wetgevingsleer. 


Durante e cumbre di Ministernan di Husticia (‘Justitieel 
Vierlanden Overleg’) di juli 2019 a palabra a base di proposicion 
di Aruba cu ta bay busca cooperacion riba e tema aki. Den su 
discurso diahuebs Minister Bikker a recorda cu leynan por wordo 
compara cu ‘software’ di un pais y p'esey ta importante pa amplia 
e capacidad di specialistanan cu por yuda traha conceptonan di 
ley, pa asina por actualisa nos leynan mas pronto cu ta posibel. 
E mandatario su meta ta pa prome cu 2020 termina, den 
cooperacion cu Ministerio di Ensefiansa, Universidad di Aruba y 
e Caribbean Centre for Legislation, lo por bay ofrece cursonan 
riba e tereno di ‘Wetgevingsleer’. 

MINISTER DI TURISMO, SALUBRIDAD 


PUBLICO Y DEPORTE, 


SR. DANGUI ODUBER 


A SER PRESENTA AWE CU E RESULTADONAN 
DI E “DOORLICHTING” HACI NA AZV 


Pa prome biaha den historia gobierno y AZV laga haci un 
investigacion profundo riba e gastonan di AZV y tambe pa duna 
un proyeccion pa futuro y kico ta e risico cu esaki ta bin cune. 


Director di AZV Sr. Ruben Goedhoop a presenta e resultadonan 
di e investigacion aki na Minister Dangui Oduber. Tabata tin 
varios punto cu sigur a hala atencion. Por a nota cu gastonan 
di cuido medico a subi di 357,3 miyon florin na 2014 pa 425,7 
miyon na 2018. Si nos compara y “benchmark” e aumento aki cu 
otro paisnan rond di mundo, por bisa cu esaki no ta un aumento 
excesivo compara cu otro paisnan. E gastonan medico di otro 
pais an ta aumenta na e mesun forma. Na afia 2016 gasto di 
cuido medico a costa 3576 dollar pa persona cu ta biba na 
Aruba. Gastonan den cuido medico cu ta relativamente halto 
ta entre otro Diabetes, Nierdialyse y otro malesanan cronico. 
Minister su vision ta pa promove un miho cuido medico y un 
miho calidad di bida pa e poblacion di Aruba. Pa es motibo 
aki a bin cu un plan nacional di prevencion riba malesanan no 
contagiabel. 


Otro forma di tuma medida pa reduci gasto ta pa e AZV, 
Hospital y ImSan traha hunto pa hisa calidad di cuido mientras 
ta baha e gastonan. Un ehempel ta si por utilisa un localidad 
so pa Dialyse y otro facilidad pa un otro servicio medico, asina 
balansando e trabou y gastonan enbes di competi cu otro. 


Digitalisacion y innovacion den cuido tambe ta e futuro pa 
cuido medico. Ideal ta si por haci triage via un app of facetime 
cu bo dokter di cas y a base di esey elo por consehabo si ta 
necesario pa acudi personal serca di dje of continua cu “Self 
Care” na cas. 


Un otro punto remarcabel ta cu 4% di e aseguradonan di AZV 
ta contribui na 4096 di gastonan di AZV. E edad promedio 
di e aseguradonan di AZV na aña 2014 tabata 38.7 y ta 
proyecto cu esaki lo bira 40.5 den 2020 y cu proyeccion pa 
aumento continuo den futuro. Esaki gran parti tin di haber cu e 
“vergrijzing” cu Aruba ta aden actualmente cu tambe lo conoce 














un aumento continuo. 


Abase di e resulatdonan di e investigacion haci na AZV, lo 
bai over na haci un “plan van aanpak" pa asina garantisa 
sostenibilidad di e fondonan di AZV pa futuro. 

Minister Dangui Oduber: 
FOR DI MOMENTO E PROME CASONAN 


DI CORONAVIRUS CU A WORDO DETECTA 
NA WUHAN A ACTIVA E TEAM LOCAL PA 


PREPARA 


Minister Dangui Oduber como Minister di Salubridad Publico 
na Aruba na un manera responsabel ta actuando pa atende cu 
e menasa di coronavirus. For di momento cu e prome casonan 
di coronavirus a wordo registra na Wuhan, China a activa e 
team di expertonan cu ta conseha gobierno pa tuma tur e 
medidanan di precaucion y cuminsa prepara conforme tur e 
proctocoinan y reglanan internacional. Aruba mescos tur otro 
pais ta sigui e reglanan di “International Health Regulations” 
(IHR). 


“International Health Regulations” (IHR) ta un tratado 
(verdrag). Hulanda como madre patria ta esun cu a firma y 
ta responsabel pa ehecucion di e tratado aki. Aruba como 
parti di Reino Hulandes tin e obligacion pa cumpli cu ne, pero 
Hulanda tin e obligacion pa asisti nos pa nos por cumpli cu ne. 
Rampenbureau no tin ningun obligacion pa cu International 
Health Regulations. Esey ta pa Minister di Salubridad Publico 
y specificamente Departamento di Salud Publico cu ta apunta 
un sub-focal point specificamente pa e tarea aki. 


No ta prome bes cu departamento di salud ta haye confronta 
cu un brota. Esaki no lo ta ni e prome ni e ultimo y ta pesey 
profesionalnan ta sigui training y educa nan mes pa prepara pa 
loke ta pasando. Departamento di Salud Publico tin varios plan 
traha, dependiendo di e modo di transmision di un malesa. Un 
plan cu por y ta wordo adapta na e momentonan aki pa atende 
cu novel corona virus (2019-nCoV). Dokternan di cas a haya 
locual den e mundo di Epidemiologia ta jama un Epi-Info. Esey 
ta pa informa e dunadornan di cuido y no solamente dokternan 
di cas, di e situacion y kico mester tene cuenta cu ne y otro 
informacion necesario. Ta importante pa tur e stakeholdersnan 
ta informa riba e tema aki. 


Departamento di Salud Publico tin henter un team pa atende 
cu e tema aki. E team aki a haya training tempo di H1N1 virus 
y a maneha e brota riba Ocean Dream na aña 2009 y varios 
otro brotanan na Aruba. Alaves ta haya training y updates 
continuo di entre otro PAHO con pa maneha cu brotanan 
incuyendo respiratorio. Nan ta wordo asisti si mester door 
di profesiolanan riba e ramo di RIVM, PAHO y CARPHA. Tin 
contacto telefonico, via tele conferencia of mail diaramente si 
tin pregunta of update di informacionnan nobo. 

Na Departamento di Salud Publico e team ta consisti di 15 
persona. Hospital y ImSan/Ambulance ta depende e situacion, 
ta tur e personal cu tin disponibel pa atende cu casonan. 
Hospital y Imsan a prepara nan mes debidamente y na hospital 
tin kamber apart den Sala di Emergencia destina pa casonan 
sospechoso di Novel Corona Virus y caminda lo tuma muestra 
pa laboratorio tambe. 

Como Minister di Salubridad Publico ta importante pa informa 


PA ESAKI! 














comunidad continuamente kiko tur a y ta wordo haci. Asina 
ta importante pa menciona, comunidad por jama e hotline 
5922009 of 5930917 of jama dokter di cas si en caso tin 
sintomanan di coronavirus cu ta dolor di cabez, keintura halto y 
problemanan respiratorio. E hotline aki ta disponibel 24/7/365. 
Personanan cu tin sintomanan lo swab den garganta of nanishi 
y ta personal capasita lo hasi esaki. Den e caso aki lo opta pa 
hasi esaki den e kamber den sala di emergencia na hospital 
pa e simpel motibo cu tin menos hende exponi y e camber 
cu wordo usa ta wordo desinfecta na un manera apropia y e 
muestra ta bai laboratorio di biaha. 


Aruba ta preparando su mes conforme reglanan y proceduranan 
y pa es motibo tin algun opcion pa cuarentena, pero ta depende 
di cuanto hende. Mester tene na cuenta cu un caso lo wordo 
trata como un epidemia y asina por hisa e nivel di maneha esaki 
mas mihor. Den e caso aki lo atende na un manera integral, 
pues na nivel nacional caminda cu e structura di Rampen lo 
drenta na vigor por medio di Minister President y lo atende di 
forma aki. 


Hospital ta dispone di 42 kamber caminda un persona/mucha 
por wordo isola. Si mester nan tin posibilidad pa amplia esaki. 
Obviamente Coronavirus por tin consecuencianan serio pa 
nos Turismo. Den e structura di Crisis/Rampen na Aruba cu 
ta consisti di 8 cluster, ATA ta un di e clusternan aki. Nan a 
wordo informa caba mescos cu tur e otro clusternan tin 
contacto diariamente. ATA ta traha informe cu aprobacion di 
Departamento di Salud Publico y esaki ta wordo comparti cu 
ATA su contactonan na Aruba y Internacional. 

Ministerio di Turismo, Salubridad Publico y Deporte ta keda 
mantene communidad informa di tur desaroyonan cu tin pa 
loke ta coronavirus. 


ee, | 

VIGENCIA DI LEY DI FLORA Y FAUNA CU A 
KEDA POSPONI CU MINIMO 6 LUNA MAS 


Durante siman un comunicacion a 





sali caminda ta informa cu lo cuminsa 
controla especienan cu wordo pisca den 
nos awanan territorial. E control aki ta 
enfoca riba piscanan cu a keda prohibi 
den un decreto Ministerial emiti pa e 


Gobierno anterior. 


Bou di iniciativa di Minister di Transporte, 
Comunicacion y Sector Primario, sr. 
Chris Romero, den un conseho di 
Minister unda a dicidi cu ehecucion di 


dicho ley lo wordo posponi cu minimo 


6 luna mas, cuminsando di inmediato. PASE N S H l, O BSE RVAC I O N 
Esaki cue meta pa duna espacio pa sinta Y DEDICACION 


na mesa cu e diferente sectornan cu lo ta e instrumentonan 
keda afecta directa y/of indirectamente esencial di un 


hecucion di e Ley di Fl Fauna. i 
cu ehecucion di e Ley di Flora y Fauna. bon piscado. | 





E siguiente paso lo ta pa sinta na mesa 
pa asina analisa ki lo ta e mihor manera 
pa introduci un ley di proteccion pa nos 
Floray Fauna. Lo bay sinta cu expertonan 
riba e area di Flora y Fauna, pero 


tambe lo reuni cu diferente piscadornan 





pa asina scucha nan preocupacion y 


posibel solucion, semper pensando riba 





e beneficio general. 

MINISTERIO DI TURISMO, 
SALUBRIDAD PUBLICO 
y DEPORTE 


CORONAVIRUS 





S ENTRE OTRO 







Laba bo man 
frecuentemente 





Evita contacto 
cercano cu persona 
cu tin sintoma 
di griep 


cu habon y awa 
of hand sanitizer’ 












Come 
cuminda bon 
cushina 








Keintura 


Verkoud 


Tosamento 


Garganta 

RESUMEN DI SIMAN DI 
GABINETE WEVER-CROES 


16 - 22 DI FEBRUARI 2020 





PABIEN NA TUR PARTICIPANTE, 
LIDER DI GRUPO, MUSICO Y 
CARNAVALISTANAN. 
DANKI PA ENGRANDECE NOS 
CARNAVAL. 





















E siman aki e maneho di Innovacion di Gabinete Wever-Croes 
tabata centro di atencion na Puerto Rico durante un conferencia 


organisa pa Clinton Foundation. Chief Innovation Officer Varelie 
Croes a representa Aruba dignamente y a expone e vision di 
innovacion di Aruba. Varelie a enfatisa e necesidad di inclui 
innovacion den tur maneho poniendo e ser humano central. E 
presentacion di Aruba a ricibi hopi elogio door di esnan presente 
y mester remarca cu tabata tin hopi interes di inversionistanan 
den Aruba. 


Premier Wever-Croes ta sigui reuni regularmente cu sindicato 
TOPA pa atende e temanan di personal di Gobierno pendiente. 
Poniendo e ser humano central. 


Premier Wever-Croes regularmente ta reuni cu ex mandatarionan 
y ta aprecia e consehonan di esnan cu mas experiencia. E siman 
aki Premier a reuni cu ex presidente di Parlamento sr. Marlon 
Werleman riba e desaroyonan politico mas recien. 


Consul di Republica Dominicano sr. Compres Rosario a haci un 
bishita di cortesia cerca Premier Evelyn Wever-Croes. Durante 
e encuentro Premier a trece padilanti entre otro e interes di 
parti di Aruba pa importa mas fruta y berdura for di Republica 
Dominicana pero cu e gastonan di transporte ta impedi esaki. 
Hunto lo traha riba formanan pa agilisa e proceso aki. 


Minister Plenipotenciario na Hulanda sr. Besaril ta na Aruba y 
a reuni cu Premier. A toca varios tema di relacion entre Aruba 
y Hulanda y di bienestar di nos studiantenan na Hulanda. 
Tambe a reuni cu Departamento di Recurso Humano riba e 
reorganisacion di Arubahuis, pa modernisa e trabounan y haci 
nan mas eficiente. 


Gianny's Group a efectua e groundbreaking di un proyecto unico 
na San Nicolas, The Old Barbershop. Durante un conferencia di 
prensa Gianny's Group a expresa nan confiansa den desaroyo 


di San Nicolas cu remodelacion di e edificio aki pa uz0 comercial. 
Premier a felicita famia Ferara y a gradici nan pa nan confiansa. 
Gabinete Wever-Croes ta comprometi pa trece desaroyo den 
San Nicolas. 

Mininister di Ensefiansa a habri e siman haciendo e apertura 
di e bus tour educativo pa e muchanan di e klasnan di e scol 
na Macuarima cu a keda destrui. Juf. Olinda Rasmijn a guia e 
schoolreis sifiando e muchanan tocante nos naturalesa, historia 
y cultura y a termina cu un charla di Juf. Dora Koolman kende a 
splica cu ex gobernador Olindo Koolman tabata alumno eynan y 
porta tin un futuro gobernador sinta bao di e muchanan presente. 
Un initiativa di colega Glenbert Croes hopi aprecia. 


Mininister di Ensefiansa a reuni cu Edgenuity, cu ta ofrece 
programa di ‘homeschooling’ y estudio online, den cooperacion 
cu gobiernonan pa complementa e sistema educativo. Nos ta 
orguyoso cu un Arubiano, Ghislaine Dijkhoff, ta parti di e team 
internacional. Interesante ta cu ta ofrece algo pa enrikece nos 
scolnan existente y no pa reemplasa nan. 


Mininister di Enseñansa a reuni cu e comision fiho di enseñansa 
di Staten y a duna un update di e ultimo desaroyonan y a contesta 
preguntanan di nos miembrionan di Parlamento. 


Den mesun reunion di Staten Mininister di Enseñansa a presenta 
e miembronan di Stichting Helpdeschoolkinderen kende a 
biaha for di Corsou y Hulanda pa duna un presentacion na nos 
miembronan di Parlamento. Ministerio di Enseñansa ta coopera 
cue fundacion aki pa trece articulonan di scol di segunda mano di 
Hulanda pa Aruba. Ya caba a ricibi tres container cu materialnan 
casi nobo, cu ta scapa Gobierno basta placa si mester a cumpra 
nobo. 


E siman aki tambe a entrega na scolnan piloto e instrumentonan 
musical di Stichting Leerorkest y na fin di aña escolar e muchanan 
lo presenta nan prome concierto. 

Continuacion Resumen di Siman 


Mininister di Ensefiansa a reuni cu San Nicolas Business 
Association pa papia di tur e plannan di educacion pa San Nicolas 
y Mininister di Ensefiansa a bishita e oficinanan cu Ensefiansa 
pa Empleo a pone disponibel pa educacion den curason di San 
Nicolas. 





A cera e siman cu un reunion di Mininister di Ensefiansa cu 
directiva y rector di Universidad di Aruba y entre otro a papia di 
establecimento di Universidad di Aruba pa cierto programa na 
San Nicolas. 


Durante e ultimo simannan a tuma nota di preocupacionnan di 
Sichting Parkietenbos den medionan di comunicacion tocante 
dump, pa cual Minister Lopez-Tromp a invita e fundacion pa un 
reunion cu a tuma luga e siman cu a pasa. E reunion tabata riba 
e tema di maneho di desperdicio y preocupacionnan cu tin. E 
encuentro a tuma luga conhuntamente cu Prome Minister y na 
e ocasion, e representantenan a mustra riba e accion di firma 
andando contra e molester causa como consecuencia di dump, 
cu te cu aworaki ta conta cu mas cu 2000 firma. Gobierno tambe 
na su turno a splica di e esfuersonan cu ta haciendo 


Den e siman tambe Minister Lopez-Tromp a reuni cu FCCA y a 
haya un presentacion di e plannan pa e afia aki y otro afia pa 
loke ta e casnan cu ta bin den futuro. 

Den e reunion a atende cu e aspecto di coordinacion di e 
diferente proyectonan aki y a entrega e Landsbesluit di e 512 
casnan cu e habitantenan ta bay bira dofio di dje. Pabien na 
cada famia! 


Diahuebs a tuma luga bishita na DIP pa mira e desaroyo di 
e trabounan tumando luga na e infrastructura parti paden 
di e edificio. E cambionan aki ta tumando luga pareu cu e 
automatisacion di DIP, pues comunidad por spera un miho 
servicio y eficiencia unabes cu e trabounan termina. 


Ta recorda comunidad cu e oficina di DIP ta cera pa publico 
actualmente, pero por bishita e pagina di Facebook di DIP pa e 
email y number di telefon di contacto. 


Diabierna e contratista a haci entrega di e proyecto di renobacion 
di Uncle Louis Store. Alabes e yabinan a wordo entrega na 
e departamento di naturalesa y medio ambiente cu lo ubica 
den e edificio. E monumento aki ta esun mas sostenibel riba 
e isla considerando e diferente aspectonan cu a tene cuenta 
cu ne manera e panelnan solar y e disefio parti paden. Pabien 
henter comunidad cu un monumento mas cu a wordo restaura 
y specialmente e pueblo di San Nicolas, cu e bunita edificio 
historico aki. 


Comienso di siman Minister di Husticia, mr. Andin Bikker, a ricibi 
un carta for di Hulanda cu e grato noticia cu Hulanda ta bay 
haci transferencia di fondonan aloca pa entre otro reenforsa e 
vigilancia di costanan di Aruba. Den presupuesto di Hulanda 
afia pasa a aloca fondonan substancial pa yuda paisnan 
manera Aruba y Corsou pa reenforsa e vigilancia na costa y 
atende cu otro retonan cu ta existi door di e situacion regional 
sin precedente. Ministerio di Husticia lo bay ta lider den diferente 
proyecto piloto cu ta bay cuminsa den e cuadro ey y lo bay inicia 
mesora cu e plannan acorda. 





Minister di Husticia diamars siman pasa tabata den conferencia 
di prensa unda e mandatario a desmenti noticianan falso cu 
tabata circulando riba social media den cual den esencia tabata 
bisa cu lo a pone beslag na Aeropuerto Reina Beatrix riba un 


cargacion di oro di 932 kilo procedente for di Venezuela. Minister 
Bikker a desmenti e noticianan aki: no tin beslag riba un supuesto 
cargacion di oro di 932 kilo procedente for di Venezuela y pues no 
tin detencion of proceso di extradicion andando. Minister Bikker 
a recorda ademas cu nos ta biba den un pais democratico cu 
institutonan independiente y ningun momento a prohibi ningun 
autoridad di papia riba e tema. Ministerio Publico tambe a emiti 
un declaracion riba e tema desmintiendo e noticianan falso en 
cuestion. 


Minister Bikker a indica cu, a base di protocol firma cu Sindicato 
di Polis (SPA) y apelacion di otro Sindicatonan, tin intencion pa a 
corto plaso cuminsa cu un proyecto piloto di 'Advies Commissie 
Mediation en Ambtelijke Heroverweging'. E comishon lo bay 
promove mediacion y/of duna conseho pa re-evaluacion 
("ambtelijke heroverweging”), pa asina pa medio di e proyecto 
piloto explora e posiblidad di resolucion alternativo ("alternative 
dispute resolution" pa tur empleado publico cu kier haci un 
apelacion riba e comision. 


Un otro tema durante e conferencia di prensa di Minister Bikker 
tabata e grato noticia cu Aruba a haya varios instrumento for 
di Hulanda pa Leerorkest Aruba. Tabata na April di 2018 cu 
Minister Bikker a propone un “Letter of Intent" cual a wordo firma 
hunto cu Minister di Husticia di Hulanda, Prof. dr. Ferdinand 
Grapperhaus y colega Minister di Ensefiansa, sr. Rudy Lampe, 
pa insitui un Leerorkest pa Aruba. E instituto di Leerorkest ta duna 
studiantenan e oportunidad pa durante of despues di scol haya 
educacion gratuito di musica, pa cual meta e instrumentonan a 
yega como donacion for di Hulanda. 


Diaranson Minister Bikker a gradici y felicita un grupo grandi di 
personal di KIA cu a cumpli 30 afia trahando na e Instituto. E 
hubilarionan a cuminsa traha den e temporada cu KIA a keda 
inaugura. Manera conoci awor Minister Bikker ta bezig cu un 
proceso pa yega na un Instituto Coreccional nobo. 


Diahuebs Minister Bikker tabata na Corsou pa asisti y hiba 
discurso na apertura di e 'Caribbean Centre for Legislation' y 
instalacion di un ‘Bijzonder Hoogleraar Wetgevingsleer', Prof. 
dr. Sjoerd Zijlstra. Durante e apertura Minister Bikker a haya 
amplio reconocimento pa su esfuersonan desde 2014, for di 
su tempo como Parlamentario, pa por yega na introduci un 
Academia di Ley. Minister Bikker a gradici pa e reconocimento y 
a aplaudi e introduccion di e Caribbean Centre for Legislation y e 
instalacion di Prof. dr. Sjoerd Zijlstra como Bijzonder Hoogleraar 
Wetgevingsleer. 


Durante e cumbre di Ministernan di Husticia (‘Justitieel 
Vierlanden Overleg’) di juli 2019 a palabra a base di proposicion 
di Aruba cu ta bay busca cooperacion riba e tema aki. Den su 
discurso diahuebs Minister Bikker a recorda cu leynan por wordo 
compara cu 'software' di un pais y p'esey ta importante pa amplia 
e capacidad di specialistanan cu por yuda traha conceptonan di 
ley, pa asina por actualisa nos leynan mas pronto cu ta posibel. 
E mandatario su meta ta pa prome cu 2020 termina, den 
cooperacion cu Ministerio di Ensefiansa, Universidad di Aruba y 
e Caribbean Centre for Legislation, lo por bay ofrece cursonan 
riba e tereno di Wetgevingsleer'. 





Celebracion di Carnaval 66 a yega su culminacion y Aruba a 
celebra carnaval grandemente. Pabien na tur participante, lider 
di grupo, musico y carnavalistanan. Danki pa engrandece nos 
carnaval. 


ONLINE 

